Diari Oficial de la Generalitat Valenciana


Sumari del DOGV 7880, del 23-09-2016 (2016/7149)

Notificació de la sentència dictada en el procediment de guarda i custòdia número 337/2016.
-------------------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7149


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 337/2016. [2016/7149]  
Judici: família, guarda, custòdia, aliments, fill menor no matrimonial no consensuat 000337/2016.  
Part demandant: Rosa Rosillo Aracil.  
Part demandada: Gabriel Tribaldos Díez.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda de mesures de fills extramatrimonials contenciosa interposada per Rosa Rosillo Aracil, representada per la procuradora la senyora Montenegro Sánchez, contra Gabriel Tribaldos Díez, i adopte les següents mesures respecto al fill menor d'edat, A.:  
  
1. Dispose privar Gabriel Tribaldos Díez de la pàtria potestat sobre el menor, A., sent-ne exercida de forma exclusiva per la mare, Rosa Rosillo Aracil, a favor de la qual establisc de forma individual el règim de convivència amb el menor.  
2. Suprimisc el règim de relacions amb el pare.  
3. Indique la quantitat de cent cinquanta euros (150 ?) com a contribució del pare a les despeses ordinàries d'atenció del fill menor d'edat, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment de conformitat amb les variacions de l'índex de preus de consum; cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica del alimentista, també comprenen aquests l'educació i la instrucció de l'alimentista.  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
4. No s'estimen motius per a imposar les costes processals a cap dels litigants.  
Una vegada siga ferma aquesta resolució remeteu-ne un testimoniatge al Registre Civil d'Elx per a inscriure la privació de la pàtria potestat al marge de la inscripció de naixement de la menor, A.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest jutjat, compte de Banesto número 0706 0000 02 (i número de procediment i any 0000/00). També pot realitzar-se la consignació mitjançant una transferència al número de compte 0030 3035 70 5628754816; caldrà consignar en la casella d'observacions el número de compte d'aquest Jutjat que s'indica més amunt i el número de procediment.  
Resten eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, 01.07, del Poder Judicial).  
Aquesta és la sentència, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.  
  
  
Elx, 15 de setembre de 2016.- El lletrat de l'Administració de Justícia: Francisco Javier García Navarro.